Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2810

a) A mesterképzési szakon végzettek ismerik: - a latin-amerikai társadalom és történelem alapvető mozgásirányait és fejlődési tendenciáit, - a Latin-Amerikában ható szellemi, művészeti áramlatokat, - a Latin-Amerikában beszélt nyelvek meghatározó jellemzőit, - a térség etnikai-vallási sajátosságait, demográfiai-migrációs folyamatait, - a szubkontinensen belüli és a térségen túlmutató nemzetközi konfliktusok természetét, - az itt jellemző modernizációs modelleket, fejlesztési stratégiákat, - a fenntartható fejlődés ökológiai-társadalmi problémakörét, - a térség helyzetét a globálissá vált világgazdasági, társadalmi, kulturális folyamatokban, - térség nemzetközi kapcsolatainak történeti, politikai, kulturális vonatkozásait és elméleti alapvetéseit, - Európa és a latin-amerikai térség történelmi viszonyának és jelenlegi kapcsolatainak kérdéskörét (különös tekintettel a magyar – latin-amerikai kapcsolatokra), - a térség humán tudományos kutatásának történetét és módszertanát, - a tudományos kommunikáció formáit, csatornáit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes